|  |  |
| --- | --- |
| BOSNA I HERCEGOVINAFEDERACIJA BOSNE I HERCEGOVINE**VLADA FEDERACIJE BOSNE I HERCEGOVINE****GENDER CENTAR FEDERACIJE BOSNE I HERCEGOVINE** | БОСНА И ХЕРЦЕГОВИНАФЕДЕРАЦИЈА БОСНЕ И ХЕРЦЕГОВИНЕ**ВЛАДА ФЕДЕРАЦИЈЕ БОСНЕ И ХЕРЦЕГОВИНЕ****ГЕНДЕР ЦЕНТАР ФЕДЕРАЦИЈЕ БОСНЕ И ХЕРЦЕГОВИНЕ** |
| BOSNIA AND HERZEGOVINAFEDERATION OF BOSNIA AND HERZEGOVINA**GOVERNMENT OF THE FEDERATION OF BOSNIA AND HERZEGOVINA****GENDER CENTER OF THE FEDERATION OF BOSNIA AND HERZEGOVINA** |

**Broj: 01-45-1-210/22**

Sarajevo, 25.4.2022.

Na osnovu potpisanog Standardnog sporazuma između Gender Centra Federacije Bosne i Hercegovine i Agencije Ujedinjenih nacija za rodnu ravnopravnost i osnaživanje žena (UN Women) o implementaciji projekta „Jačanje institucionalnih mehanizama za prevenciju, postupanje i zaštitu u slučajevima nasilja u porodici“ (broj: 01-45-1-543/21), Gender Centar Federacije Bosne i Hercegovine objavljuje,

**J A V N I P O Z I V**

**za odabir edukatora/ica za provođenje multisektorskih obuka/edukacija u oblasti nasilja u porodici**

**O UN Women projektu**

Gender Centar Federacije Bosne i Hercegovine kao stručna služba Vlade Federacije BiH zadužena je za koordinaciju izrade i praćenja provedbe strateških dokumenata u oblasti nasilja u porodici. S ciljem podrške realizaciji obaveza prema Konvenciji Vijeća Europe o sprečavanju i borbi protiv nasilja nad ženama i nasilja u porodici - Istanbulska konvencija („Službeni glasnik BiH“, broj 19/13) i članovima 36., 37. i 39. Zakona o zaštiti od nasilja u porodici („Službene novine Federacije BiH“, broj 20/13) kao i strateškim dokumentima u oblasti nasilja u porodici, pripremljen je projekat pod nazivom „Jačanje institucionalnih mehanizama za prevenciju, postupanje i zaštitu u slučajevima nasilja u porodici“. Za navedeni projekat je dana 27.08.2021. godine potpisan Standardni sporazum između Gender Centra Federacije Bosne i Hercegovine i Agencije Ujedinjenih nacija za rodnu ravnopravnost i osnaživanje žena UN Women, (broj: 01-45-1-543/21), projekat je finansijski podržan od strane Švedske razvojne agencije SIDA.

Cilj provedbe projekta je funkcionalna horizontalna i vertikalna uvezanost institucija i organizacija koje rade na preventivnom djelovanju, postupanju i zaštiti u slučajevima nasilja u porodici. Kroz projekat je podržan rad i razvoj kantonalnih koordinacionih tijela i općinskih multisektorskih timova, te je u skladu s tim planirano organizirati multisektorske obuke/edukacije stručnjaka koji rade u oblasti nasilja u porodici (policija, pravosuđe, socijalna zaštita, zdravstvo, obrazovanje, sigurne kuće i mediji) a koja imaju za cilj jačanje stručnih lica u radu sa nasiljem u porodici.

**Opis :**

Prevencija i postupanje u slučajevima nasilja u porodici zahtjeva uključivanje većeg broja nadležnih subjekata u sistemu djelovanja i zaštite. Multisektorska edukacija omogućava predstavnicima različitih institucija i organizacija sticanje znanja o radu i nadležnosti svih stručnjaka, te njihovoj ulozi u postupku i zaštiti. Također, multisektorska edukacija omogućava bolje međusobno povezivanje, uspostavu kvalitetnije i bolje saradnje na svim nivoima djelovanja i organizacije vlasti.

**Cilj:**

* Multisektorska obuka/edukacija kao podrška u jačanju stručnih lica u različitim institucijama i organizacijama koji/e rade sa žrtvama i počiniteljima nasilja u porodici s ciljem jačanja profesionalnih kompetencija i znanja, te boljeg međusobnog povezivanja i kvalitetnije saradnje.

**Rezultat obuke/edukacije:**

* Subjekti u sistemu djelovanja i zaštite upoznati sa pravnim okvirom, obavezama i koracima u preventivnom djelovanju i postupanju u slučajevima nasilja u porodici, uspostavljena bolja i kvalitetnija multisektorska saradnja.

**Način rada:**

* Dvije dvodnevne multisektorske obuke/edukacije za oko 40 stručnih lica iz različitih institucija općinskog i kantonalnog nivoa djelovanja.

**Trajanje:**

* Maj - Juni 2022. godine

*.*

**Edukatori/ice:**

U okviru organiziranja obuke potreban je angažman sedam edukatora/ica i to za oblast: policije, pravosuđa, socijalne zaštite, zdravstva, obrazovanja, sigurnih kuća i medija.

Za svaku posebnu oblast edukator/ica priprema power point prezentaciju i predavanje za koje na raspolaganju ima 90 minuta i na taj način predstavlja obaveze i ovlaštenja institucije/ustanove/organizacije iz konkretne oblasti. Tokom prezentacije neophodno je povezivanje sa praksom i konkretnim slučajevima nasilja. Također, uz prezentaciju je potrebno Gender Centru FBiH dostaviti i pisani dokument (do dvije stranice) o sadržaju izlaganja.

**Uslovi:**

* Visoka stručna sprema
* Iskustvo u radu sa žrtvama i počiniteljima nasilja u porodici u okviru konkretne oblasti (policija, pravosuđe, socijalna zaštita, zdravstvo, obrazovanje, sigurne kuće i mediji)
* Posjedovanje dodatnih znanja u oblasti nasilja u porodici
* Iskustvo kao edukator/ica za oblast nasilja u porodici

**Uz prijavu potrebno je dostaviti:**

* Diploma o visokoj stručnoj spremi (fotokopija)
* Biografija
* Dokaz o radnom iskustvu u oblasti nasilja u porodici
* Dokaz o iskustvu kao edukator/ica u oblasti nasilja u porodici

**Dokumentacija i način podnošenja prijave na Javni poziv:**

* Prijava, biografija i skenirani diploma i dokumenti kojima se dokazuju tražena iskustva dostavljaju se putem email-a na protokol@gcfbih.gov.ba uz naznaku „Prijava za odabir edukatora/ica“, uz napomenu za koju oblast se kandidat/kinja prijavljuje
* Prijave se dostavljaju najkasnije do **petka 06.maja 2022. godine do 12:00 sati**
* Po potrebi Gender Centar može tražiti ovjerene fotokopije dokumenata i obaviti dodatni intervju sa prijavljenim kandidatima

Sve prijave koje budu dostavljene na email protokol@gcfbih.gov.ba nakon definiranog roka neće biti razmatrane.

 **D I R E K T O R I C A**

 **Ana Vuković**